b'\n_START_ARTICLE_\nSveriges muslimska f\xc3\xb6rbund\n_START_PARAGRAPH_\nSveriges muslimska f\xc3\xb6rbund (SMF) on ruotsalainen islamilainen uskonnollinen yhdyskunta, joka on perustettu 1981. SMF on nykyisin suurin Ruotsin muslimij\xc3\xa4rjest\xc3\xb6ist\xc3\xa4 ja siihen kuuluu noin 50 j\xc3\xa4rjest\xc3\xb6\xc3\xa4 ja 70\xc2\xa0000 j\xc3\xa4sent\xc3\xa4.\n_START_SECTION_\nToiminta\n_START_PARAGRAPH_\nHuhtikuussa 2006 j\xc3\xa4rjest\xc3\xb6n puheenjohtaja Mahmoud Aldebe l\xc3\xa4hetti avoimen kirjeen valtiop\xc3\xa4iv\xc3\xa4puolueille, jossa h\xc3\xa4n ehdotti Ruotsin muslimeille omia lakeja. Aldeben mukaan imaamien pit\xc3\xa4isi valvoa muslimioppilaiden opetusta julkisissa kouluissa uskonnossa ja \xc3\xa4idinkieless\xc3\xa4, muslimien v\xc3\xa4lisen avioeron pit\xc3\xa4isi olla imaamin hyv\xc3\xa4ksym\xc3\xa4 ja muslimeilla ei olisi velvollisuutta vihki\xc3\xa4 samaa sukupuolta olevia pareja. Aldebe asettui 2009 ehdolle Valtiop\xc3\xa4iville Keskustapuolueen listalta. Kohun j\xc3\xa4lkeen h\xc3\xa4n vet\xc3\xa4ytyi ehdokkuudesta ja erosi puolueen j\xc3\xa4senyydest\xc3\xa4._NEWLINE_Muslimij\xc3\xa4rjest\xc3\xb6jen kattoj\xc3\xa4rjest\xc3\xb6 Sveriges muslimska r\xc3\xa5d (SMR) erotti SMF:n j\xc3\xa4senyydest\xc3\xa4\xc3\xa4n tammikuussa 2010.'